
เริ่มประชุมเวลา  09.00 น. 

      	เมื่อถึงเวลากำหนดการประชุม นางสาวพัทยา  นิ้วทอง ตำแหน่ง เลขานุการสภาองค์การบริหารส่วนตำบล     ปลาค้าว ได้ตรวจนับสมาชิกสภาฯ ครบองค์ประชุมแล้ว ได้เชิญที่ประชุม ประกอบพิธี สวดมนต์ ไหว้พระ  โดยเชิญ นางสาวปรียานุช  ดำมา ประธานสภาองค์การบริหารส่วนตำบลปลาค้าว  จุดธูป เทียน บูชาพระรัตนตรัย และสวดมนต์ไหว้พระ และเชิญประธานสภาฯ เปิดประชุมสภาองค์การบริหารส่วนตำบลปลาค้าว สมัยสามัญ สมัยที่ 3 ประจำปี   พ.ศ.๒๕๖7

ระเบียบวาระที่ 1  เรื่อง ประธานแจ้งให้ที่ประชุมทราบ

(นางสาวปรียานุช  ดำมา)	วันนี้วัน อังคาร ที่  6  สิงหาคม  พ.ศ. 2567 เป็นการประชุมสภาองค์การบริหารส่วน
         ประธานสภา ฯ        	ตำบลปลาค้าว   สมัยสามัญ สมัยที่ 3 ประจำปี พ.ศ. 2567  ทางผู้บริหารมีอะไรจะแจ้งให้ผู้เข้าร่วมประชุมทราบหรือไม่ เชิญค่ะ

   (นายบุญเลิศ  โล่ห์คำ)	เรียนท่านประธานสภา อบต.ปลาค้าว ผมมีเรื่องที่จะนำเรียนต่อที่ประชุมในกิจกรรมต่างๆ
     นายก อบต.ปลาค้าว	ที่จะถึงนี้  
				1. ขอเชิญชวนทุกท่านได้เข้าร่วมกิจกรรมกับสถานีอนามัยฯ ปลาค้าว ในการ  ร่วมทำบุญตักบาตร นมจืด พระสงค์ 9 รูป ในวันที่ 9  สิงหาคม  2567 ตั้งแต่เวลา 09.00 น.  เป็นต้นไป
				2. กิจกรรมดนตรีจิตอาสา  เฉลิมพระเกียรติพระบาทสมเด็จพระเจ้าอยู่หัว   องค์การบริหารส่วนตำบลปลาค้าว ร่วมกับ โรงเรียนปลาค้าววิทยานุสรณ์  ในวันที่ 9 สิงหาคม 2567 เวลา 09.30 น. – 12.00 น. เป็นต้นไป  ณ อาคารอเนกเกียรติคุณ โรงเรียนปลาค้าววิทยานุสรณ์ 

(นางสาวปรียานุช  ดำมา)	ขอให้ทางเลขานุการสภาองค์การบริหารส่วนตำบลปลาค้าว ได้อ่านประกาศองค์การ
       ประธานสภา ฯ                     บริหารส่วนตำบลปลาค้าว  ต่อที่ประชุมค่ะ

(น.ส.พัทยา  นิ้วทอง)	ประกาศ  องค์การบริหารส่วนตำบลปลาค้าว เรื่อง การเรียกประชุมสภาองค์การบริหาร 
    เลขานุการสภา ฯ            	ส่วนตำบลปลาค้าว สมัยสามัญ สมัยที่ 3 ประจำปี พ.ศ. 2567
				อาศัยอำนาจตามความในมาตรา 54 แห่งพระราชบัญญัติสภาตำบลและองค์การบริหารส่วนตำบล พ.ศ. 2537 (แก้ไขเพิ่มเติมถึง) ฉบับที่ 7 พ.ศ.2562 และข้อ 22     แห่งระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 แก้ไขเพิ่มเติม (ฉบับที่ 2) พ.ศ.2554  ประกอบกับมติที่ประชุมสภาองค์การบริหารส่วนตำปลาค้าว สมัยสามัญสมัยที่1 เมื่อวันที่ 20 กุมภาพันธ์ 2567 ได้กำหนดสมัยประชุมสภาองค์การบริหารส่วนตำบลปลาค้าว สมัยประชุมสามัญประจำปี 2567 จึงประกาศเรียกประชุมสภาองค์การบริหารส่วนตำบลปลาค้าว สมัยสามัญสมัยที่ 3 ประจำปี 2567 ในระหว่างวันที่  1-15  สิงหาคม  2567    จึงประกาศเรียกประชุมสภาองค์การบริหารส่วนตำบลปลาค้าว สมัยที่ 3 ประจำปี 2567 ในระหว่างวันที่  1-15  สิงหาคม  2567  มีกำหนดไม่เกิน 15  วัน 
  				จึงประกาศมาให้ทราบโดยทั่วกัน
                                         		 ประกาศ  ณ  วันที่  26  เดือน  กรกฎาคม  2567

ระเบียบวาระที่ ๒  เรื่อง รับรองรายงานการประชุมสภาองค์การบริหารส่วนตำบลปลาค้าว สมัยสามัญ สมัยที่ 2
			  ประจำปี 2567  เมื่อวันที่  10  มิถุนายน 2567

  (น.ส.ปรียานุช ดำมา)		สำหรับรายงานการประชุมครั้งที่แล้วมีสมาชิกฯ ท่านใดจะเพิ่มเติมหรือแก้ไขหรือไม่
      ประธานสภาฯ		ค่ะ
				
          ที่ประชุม		-ไม่มี-
ถ้าไม่มี ดิฉันขอมติการรับรองรายงานการประชุมสภาองค์การบริหารส่วนตำบลปลาค้าวสมัยสามัญ สมัยที่2 ประจำปี 2567  เมื่อวันที่ 10  มิถุนายน  2567  ค่ะ 

มติที่ประชุม	รับรอง		9	เสียง
		ไม่รับรอง	0	เสียง
		งดออกเสียง	2	คน  (ประธาน)
		
ระเบียบวาระที่ 3	กระทู้ถาม
	ไม่มี 			
ระเบียบวาระที่ 4	เรื่องที่คณะกรรมการที่สภาท้องถิ่นตั้งขึ้นเพื่อพิจารณาเสร็จแล้ว
	ไม่มี				
ระเบียบวาระที่ 5		เรื่องที่เสนอใหม่
	5.1 การขอมติที่ประชุมสภาองค์การบริหารส่วนตำบลปลาค้าวให้เลขานุการสภาองค์การบริหารส่วนตำบลปลาค้าว พ้นจากตำแหน่งเลขานุการสภาองค์การบริหารส่วนตำบลปลาค้าว
  (น.ส.ปรียานุช ดำมา)	ตามที่  นางสาวพัทยา  นิ้วทอง   ตำแหน่งเลขานุการสภาองค์การบริหารส่วนตำบล
    ประธานสภาฯ	ปลาค้าว ได้ยื่นหนังสือ ลาออก ตั้งแต่วันที่  23 กรกฎาคม 2567 โดยให้มีผลในวันที่     สภาองค์กรบริหารส่วนตำบลปลาค้าวได้มีมติให้พ้นจากตำแหน่ง   ฉะนั้น จึงขอให้ ปลัดองค์การบริหารส่วนตำบลปลาค้าวได้นำเรียนขั้นตอนวิธีการ รวมทั้งระเบียบกฎหมายที่เกี่ยวข้อง  เชิญค่ะ
(นายเจริญ  ทองจันทร์)     ระเบียบกฎหมาย  
        ปลัด อบต.		1. พระราชบัญญัติสภาตำบล และองค์การบริหารส่วนตำบล พ.ศ. 2537 แก้ไขเพิ่มเติมถึง ฉบับที่7 พ.ศ. 2562 มาตรา 57 วรรค 2    
			เลขานุการสภาองค์การบริหารส่วนตำบลพ้นจากตำแหน่งเมื่อครบอายุของ สภาองค์การบริหารส่วนตำบล หรือเมื่อมีการยุบสภาองค์การบริหารส่วนตำบล หรือสภาองค์การบริหารส่วนตำบลมีมติให้พันจากตำแหน่ง 

			2. ระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ. 2547 แก้ไขเพิ่มเติมถึง ฉบับที่ 3  พ.ศ. 2565
				ข้อ 18/1เลขานุการสภาท้องถิ่นพ้นจากตำแหน่งเมื่อ 
1. ตาย
1. ลาออกโดยยื่นหนังสือลาออกต่อประธานสภาท้องถิ่น
1. ครบอายุของสภาท้องถิ่น
1. มีการยุบสภาท้องถิ่น
1. สภาท้องถิ่นมีมติให้พ้นจากตำแหน่ง
				กรณีองค์การบริหารส่วนตำบล เมื่อประธานสภาท้องถิ่นรับหนังสือลาออกจาก
เลขานุการสภาท้องถิ่นแล้ว ให้เสนอสภาท้องถิ่นมีมติให้พ้นจากตำแหน่ง 

(น.ส.ปรียานุช ดำมา)	ต่อไปดิฉันจะขอมติต่อที่ประชุมค่ะ  ว่ามีความเห็นชอบให้ นางสาวพัทยา  นิ้วทอง ตำแหน่ง  
    ประธานสภาฯ  	เลขานุการสภาองค์การบริหารส่วนตำบลปลาค้าว ให้พ้นจากตำแหน่งหรือไม่

มติที่ประชุม		เห็นชอบ		9     คะแนนเสียง
			ไม่เห็นชอบ	 0      คน	
			งดออกเสียง    	 2      คน 

ที่ประชุมมีมติเป็นเอกฉันท์ เห็นชอบให้ นางสาวพัทยา  นิ้วทอง พ้นจากตำแหน่ง  เลขานุการสภาองค์การบริหารส่วนตำบลปลาค้าว
5.2 การเลือกเลขานุการสภาองค์การบริหารส่วนตำบลปลาค้าวแทนตำแหน่งว่าง 
  (น.ส.ปรียานุช  ดำมา)	ต่อไปจะเป็นการเลือกเลขานุการสภาองค์การบริหารส่วนตำบลปลาค้าว แทนตำแหน่งว่าง
    ประธานสภาฯ 	ตามที่ น.ส.พัทยา  นิ้วทอง ได้ยื่นหนังสือลาออก ตั้งแต่วันที่  23 กรกฎาคม 2567  และให้นายเจริญ  ทองจันทร์ ตำแหน่งปลัดองค์การบริหารส่วนตำบล ทำหน้าที่เลขานุการสภาองค์การบริหารส่วนตำบลปลาค้าว ชั่วคราว
(นายเจริญ  ทองจันทร์)     ระเบียบ/กฎหมาย
     ปลัด อบต.		1. ระเบียบกระทรวงมหาดไทย ว่าด้วยข้อบังคับการประชุมสภาท้องถิ่น
 พ.ศ. 2547 แก้ไขเพิ่มเติมถึง ฉบับที่ 3  พ.ศ. 2565
ข้อ 13 วิธีเลือกเลขานุการสภาท้องถิ่น ให้นำความใน ข้อ 8 มาใช้บังคับโดย
อนุโลม 
ข้อ 8  วิธีเลือกประธานสภาท้องถิ่น ให้สมาชิกสภาท้องถิ่นแต่ละคนมีสิทธิเสนอชื่อสมาชิกสภาท้องถิ่นคนหนึ่งที่ตนเห็นว่าสมควรให้เป็นผู้ดำรงตำแหน่งประธานสภาท้องถิ่น การเสนอนั้นต้องมีสมาชิกสภาท้องถิ่นรับรอง ไม่น้อยกว่าสองคน เว้นแต่สภาท้องถิ่นใดมีสมาชิกสภาท้องถิ่นเท่าที่มีอยู่น้อยกว่าแปดคนให้มีสมาชิกสภาท้องถิ่นรับรองหนึ่งคนโดยให้สมาชิกสภาท้องถิ่นแต่ละคนมีสิทธิรับรองได้เพียงครั้งเดียว ชื่อที่เสนอไม่จำกัดจำนวนและให้สมาชิก

สภาท้องถิ่นลงคะแนนเลือกผู้ที่ถูกเสนอชื่อคนหนึ่ง โดยวิธีเขียนหมายเลขประจำตัวของผู้ที่  ถูกเสนอชื่อ เมื่อตรวจนับแล้วให้ประธานที่ประชุมประกาศคะแนนต่อที่ประชุมสภาท้องถิ่น   ผู้ที่ได้คะแนนสูงสุดเป็นผู้รับเลือกถ้ามีผู้ได้คะแนนสูงสุดเท่ากันกันหลายคน ให้เลือกใหม่เฉพาะผู้ที่ได้คะแนนสูงสุดนั้น  โดยใช้วิธีเดิม ถ้าผลการเลือกใหม่ปรากฏว่ายังมีผู้ได้คะแนนสูงสุดเท่ากันอีกให้ใช้วิธีจับฉลากเฉพาะผู้ได้คะแนนสูงสุดเท่ากัน วิธีการเสนอชื่อและการรับรอง ตามวรรคหนึ่งให้นำความในข้อ 39  มาใช้บังคับโดยอนุโลมให้ประธานที่ประชุมเชิญสมาชิกสภาท้องถิ่น ไม่น้อยกว่า สองคนช่วยตรวจนับคะแนนวิธีจับฉลากตามวรรคหนึ่ง ให้ประธาน  ที่ประชุมดำเนินการให้ผู้ได้คะแนนสูงสุดเท่ากันตกลงกันเสียก่อนว่าจะให้ผู้ใดเป็นผู้จับฉลากก่อนหลัง หากตกลงกันไม่ได้ให้ประธานที่ประชุมจับฉลากว่าผู้ใดจะเป็นผู้จับฉลากก่อนหลัง แล้วให้จัดทำบัตรฉลากชนิด สีและขนาดอย่างเดียวกันตามจำนวนเท่ากับจำนวนผู้ได้รับคะแนนสูงสุด โดยเขียนข้อความว่า “ได้รับเลือกเป็นประธานสภาท้องถิ่น”เพียงบัตรเดียว นอกนั้น เขียนข้อความว่า “ไม่ได้รับเลือกเป็นประธานสภาท้องถิ่น”  			
ข้อ 14 ในการเลือกประธานสภาท้องถิ่น รองประธานสภาท้องถิ่น หรือเลขานุการสภาท้องถิ่นถ้ามีการเสนอชื่อผู้สมควรได้รับการแต่งตั้งเพียงตำแหน่งละหนึ่งคน ให้ถือว่าผู้นั้นได้รับเลือก 
(น.ส.ปรียานุช ดำมา)	 ต่อไปเป็นการเลือกเลขานุการสภาองค์การบริหารส่วนตำบลปลาค้าว ขอให้ที่ประชุม       
   ประธานสภาฯ  	ได้เสนอชื่อ ผู้สมควรจะได้รับการแต่งตั้งเป็นเลขานุการสภาองค์การบริหารส่วนตำบลปลาค้าว  
			เชิญค่ะ
(นางอุลัย   ปรือทอง)  	ดิฉันขอเสนอ นายเจริญ  ทองจันทร์ ปลัดองค์การบริหารส่วนตำบล    
     ส.อบต. หมู่ 2             	
		
  (น.ส.ปรียานุช  ดำมา)	ขอผู้รับรอง สองท่านค่ะ
      ประธานสภาฯ	 
		นางนภัสสร	สำราญ		สมาชิกสภา อบต. หมู่ 12 เป็นผู้รับรอง
		นายล้ำ		สอนพงษ์ 	สมาชิกสภา อบต. หมู่ 7  เป็นผู้รับรอง
มติที่ประชุม		มีการเสนอชื่อเพียงหนึ่งคน คือ นายเจริญ  ทองจันทร์    ปลัดองค์การบริหารส่วนตำบล 
		ก็ถือว่า นายเจริญ  ทองจันทร์    ได้รับเลือกเป็นเลขานุการสภาองค์การบริหารส่วน
ตำบลปลาค้าว 
     
				5.3 ญัตติการพิจารณาร่างแผนพัฒนาท้องถิ่น   (พ.ศ.2566- 2570) 
				เพิ่มเติมครั้งที่ 2/2567
น.ส.ปรียานุช ดำมา)	ขอเชิญทางผู้บริหารองค์การบริหารส่วนตำบลปลาค้าว ได้นำเรียนหลักการและ
ประธานสภา อบต.         เหตุผลในการเสนอญัตติ ข้อ 5.3  เชิญค่ะ 

(นายบุญเลิศ  โล่ห์คำ)  	ตามที่ องค์การบริหารส่วนตำบลปลาค้าว ได้ประกาศใช้แผนพัฒนาท้องถิ่น
นายก.อบต.ปลาค้าว       (พ.ศ.2566-2570) ทบทวน ครั้งที่1/2566  ประกาศใช้เมื่อวันที่ 3 กรกฎาคม  2566 
และแผนพัฒนาท้องถิ่น (พ.ศ.2566-2570) เพิ่มเติม ครั้งที่ 1/2567 ประกาศใช้เมื่อวันที่
20 กุมภาพันธ์  2567 นั้น

เหตุผลและความจำเป็นในการเพิ่มเติมแผนพัฒนาท้องถิ่น (พ.ศ.2566-2570) ครั้งที่ 2/2567 เนื่องจากโครงการ/กิจกรรม ที่ปรากฏในแผนพัฒนาท้องถิ่น (พ.ศ.2566-2570) ทบทวน ครั้งที่ 1/2566 แผนพัฒนาท้องถิ่น       (พ.ศ.2566-2570) เพิ่มเติม ครั้งที่ 1/2567 ขององค์การบริหารส่วนตำบล     ปลาค้าว ยังไม่ครอบคลุมและมีความจำเป็นเร่งด่วนในการให้บริการสาธารณะแก่ประชาชนในพื้นที่อย่างมีประสิทธิภาพ ประสิทธิผล จึงมีความจำเป็นต้องเพิ่มเติมแผนโครงการ/กิจกรรมให้สอดคล้องกับข้อเท็จจริงและสถานการณ์ปัจจุบัน เพื่อดำเนินการให้เกิดประโยชน์สูงสุดต่อประชาชนโดยส่วนรวมและเพื่อตอบสนอง แก้ไขปัญหาความเดือดร้อนให้กับประชาชนในพื้นที่รับผิดชอบ ดังนั้น เพื่อความถูกต้องและเป็นไปตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 แก้ไขเพิ่มเติมถึง (ฉบับที่ 3) พ.ศ. 2561 “ข้อ 22 เพื่อประโยชน์ของประชาชนการเพิ่มเติมแผนพัฒนาท้องถิ่น ให้องค์กรปกครองส่วนท้องถิ่นดำเนินการตามขั้นตอน ดังนี้ 
(1) คณะกรรมการสนับสนุนการจัดทำแผนพัฒนาท้องถิ่นจัดทำร่างแผนพัฒนาท้องถิ่นที่เพิ่มเติมพร้อมเหตุผลและความจำเป็นเสนอคณะกรรมการพัฒนาท้องถิ่น 
(2) คณะกรรมการพัฒนาท้องถิ่นและประชาคมท้องถิ่นพิจารณาร่างแผนพัฒนาท้องถิ่น  ที่เพิ่มเติม สำหรับองค์การบริหารส่วนตำบลให้ส่งร่างแผนพัฒนาท้องถิ่นที่เพิ่มเติมให้สภาองค์การบริหารส่วนตำบลพิจารณาตามมาตรา 46 แห่งพระราชบัญญัติสภาตำบลและองค์การบริหารส่วนตำบล พ.ศ. 2537     แก้ไขเพิ่มเติมถึง (ฉบับที่ 7) พ.ศ. 2562 
เมื่อแผนพัฒนาท้องถิ่นที่เพิ่มเติมได้รับความเห็นชอบแล้ว ให้ส่งแผนพัฒนาท้องถิ่น ดังกล่าว   ให้ผู้บริหารท้องถิ่นประกาศใช้ พร้อมทั้งปิดประกาศให้ประชาชนทราบโดยเปิดเผยไม่น้อยกว่าสามสิบวันนับแต่วันที่ผู้บริหารท้องถิ่นประกาศใช้” 
ดังนั้น องค์การบริหารส่วนตำบลปลาค้าว จึงได้จัดทำแผนพัฒนาท้องถิ่น   (พ.ศ.2566-2570) เพิ่มเติม ครั้งที่ 2/2567 ขึ้น  เพื่อให้เหมาะสมสอดคล้องกับปัญหาความต้องการของประชาชน และทันต่อสถานการณ์ปัจจุบัน และใช้เป็นกรอบในการพัฒนาท้องถิ่นต่อไป จึงขออนุญาตให้เจ้าหน้าที่วิเคราะห์ฯได้นำเรียนรายละเอียดต่อที่ประชุมครับ  
     (จ่าเอกอดุล  เข็มแก้ว)	เรียนท่านประธาน ท่านสมาชิก และผู้เข้าประชุมที่เคารพครับ ผมนายอดุล 
นักวิเคราะห์นโยบายและแผน ฯ   เข็มแก้ว นักวิเคราะห์นโยบายและแผนชำนาญการ ครับ ในส่วนร่างแผนพัฒนาท้องถิ่น (พ.ศ. 2566 – 2570) เพิ่มเติม ครั้งที่ 2/2567 (เพิ่มเติมเฉพาะส่วนที่3 )องค์การบริหารส่วนตำบลปลาค้าว อำเภอเมืองอำนาจเจริญ จังหวัดอำนาจเจริญ 
			ขอให้ทุกท่านได้ดูรายละเอียดไปพร้อมๆกันครับ

			ยุทธศาสตร์ ที่ 1 พัฒนาคุณภาพชีวิตของประชาชนให้เป็นตำบลน่าอยู่ 
กลยุทธ์ 1.4 บริการสาธารณะที่ประชาชนพึงได้รับอย่างถ้วนหน้า
                                                          - แผนงานอุตสาหกรรมและการโยธางานก่อสร้าง    
							จำนวน  18  โครงการ
· แผนงานเคหะและชุมชน  จำนวน  7  โครงการ
· แผนงานสร้างความเข้มแข็งของชุมชน  จำนวน  1  โครงการ
· แผนงานรักษาความสงบภายใน  จำนวน  1  โครงการ
· แผนงานสาธารณสุข  จำนวน  1  โครงการ
	กลยุทธ์ การมีส่วนร่วมของประชาชนและองค์กรทุกภาคส่วนในการพัฒนาทางการเมืองและสังคม
							-แผนงานสร้างความเข็มแข็งของชุมชน  จำนวน  2  โครงการ
					
					เอกสารให้ท่านสมาชิกทุกท่านแล้วครับ มีท่านใดจะเพิ่มเติมหรือแก้ไขไหมครับ ขอบคุณครับ
		
(น.ส.ปรียานุช ดำมา)	มีสมาชิกท่านใดจะอภิปรายอีกหรือไม่ ค่ะ
   ประธานสภาฯ  	
      ที่ประชุม			-ไม่มี-
(น.ส.ปรียานุช  ดำมา)     		ต่อไป ดิฉันจะขอมติความเห็นชอบที่ประชุมนะคะ สมาชิกท่านใดเห็นชอบ 
   ประธานสภา ฯ		ร่างแผนพัฒนาท้องถิ่น (พ.ศ. 2566 – 2570) เพิ่มเติม ครั้งที่ 2/2567
 			กรุณายกมือขึ้นเหนือศีรษะ ค่ะ
				มติที่ประชุม	เห็นชอบ		10	เสียง
						ไม่เห็นชอบ	0	เสียง
						งดออกเสียง	1	คน  (ประธาน)
พักเบรก 10 นาที
			

ระเบียบวาระที่ 6    	เรื่องอื่นๆ 

(น.ส.ปรียานุช   ดำมา)		มีสมาชิกฯ หรือท่านใดจะเสนอหรืออภิปรายเชิญค่ะ
  ประธานสภา อบต. 	

(นายบุญเลิศ  โล่คำ)		ผมมีเรื่องที่จะแจ้งให้กับท่านสมาชิกได้ทราบสามเรื่อง  
     นายก อบต.  	เรื่องที่หนึ่ง ประชาสัมพันธ์ให้พี่น้อง อสม.ได้ ทราบด้วย  ตอนนี้ ทางกรมได้จัดสรรเงินอุดหนุนงบประมาณ แค่ครึ่งเดียว ซึ่งก็ยังไม่ทราบว่าที่เหลือจะจัดสรรมาอีกไหม ทาง อบต.ก็จะต้องจ่ายให้ส่วนที่โอนมาให้ก่อน และอีกสามเรื่องที่จะต้องทำความเข้าใจกับท่านสมาชิกทุกท่าน สำหรับโครงการที่ขอเข้ามาต้องผ่านประชาคมก่อนและถ้าเป็นถนน หรือที่ติดกับที่ของประชาชน ต้องให้นำหนังสืออุทิศที่ดินมาด้วย และขอเน้นย้ำว่าต้องเป็นผู้ถือครองกรรมสิทธิ์เท่านั้น  ส่วนโครงการที่ผ่านประชาคมแล้วทาง

[bookmark: _GoBack]			กองช่างก็จะออกไปสำรวจ เช่น ม.8 ตอนที่ออกไปสำรวจยังเป็นป่าเนื่องจากชาวบ้านไม่ค่อยได้สัญจรแต่พอดำเนินโครงการระยะทางเกินซึ่งก็ก่อให้เกิดปัญหาตามมา     จึงขอให้ทางผู้นำได้ออกสำรวจกับทางกองช่างด้วย  สำหรับการออกสำรวจ ก็ต้องแจ้งเจ้าของที่ไปด้วย เช่นที่ผ่านมา หมู่ที่ 11 พอก่อสร้างถนนไปก็อยากจะใส่ท่อเนื่องจากภายหน้าน้ำจะท่วมที่นา จึงอยากจะใส่ท่อระบายน้ำเพิ่มซึ่งก็ทำไม่ได้ เนื่องจากตอนที่สำรวจและออกแบบก็ไม่มีท่อระบายน้ำ  ดังนั้นจึงขอเน้นย้ำให้แจ้งเข้าของที่นาที่ติดกับสถานที่ก่อสร้างร่วมสำรวจด้วย
			เรื่องที่สอง การใช้เงินเหลือจ่ายของปีงบประมาณ 2567  หากยังมีงบประมาณเหลือเพียงพอก็อยากจะให้ จัดซื้อโต๊ะเก้าอี่ห้องประชุมสภาองค์การบริหารส่วนตำบล
เรื่องที่สาม  การบริจาคโลหิตในวันที่ 12  สิงหาคม 2567 ที่สถานีอนามัยเฉลิมพระเกียรติปลาค้าว
								
(นายนุมัด  มาฎารักษ์)		ผมขอนำเรียนต่อที่ประชุม กรณีที่กองช่างออกสำรวจ บางครั้งกองช่างก็ไม่ได้แจ้ง
   เลขานายก.อบต.	เจ้าของพื้นที่ แต่ถ้าผมได้ไป ถ้ามีปัญหาผมก็จะช่วยแก้ไขได้ เช่น ออกไปสำรวจ   ถนนสาย นาไก่-นากา ผมก็ได้แก้ปัญหาให้โดยการซื้อท่อให้ และการออกสำรวจบางครั้งก็เหลือไม่อีกไม่กี่เมตร ก็ไม่สำรวจไม่ทราบว่าเหลือไว้เพื่ออะไร

(นายเสน่ห์  จันทร์อ่อน)	ขอเรียนถามเกี่ยวกับถนนลูกรัง ม.5 ไม่ทราบว่าจะดำเนินการแก้ไขเมื่อไหร่ 
     ส.อบต. ม5
(นายบุญเลิศ  โล่คำ)		ผมได้ประสานไปยังท่านแล้วแต่ติดต่อไม่ได้ เมื่อวันที่ผู้รับจ้างเข้าได้ดำเนินการ 
     นายก อบต.  	
(นายนุมัด  มาฎารักษ์)		ผมขอนำเรียนแบบนี้ครับ ถ้าโครงการใด ที่ต้องแก้ไข หรือชำรุดขอให้ท่านสมาชิก   
   เลขานายก.อบต.  	หรือทางผู้นำได้แจ้งเป็นหนังสือมายัง อบต. เพื่อจะได้แจ้งผู้รับจ้าง หรือต้องเอาเงินประกันสัญญามาซ่อมแซม
   	 
(นายเจริญ  ทองจันทร์)   		 ผมขอแจ้งต่อที่ประชุมครับ เมื่อวันที่ 23 กรกฎาคม 2567 ผมได้รับมอบหมายจาก
       ปลัด อบต. 	ท่านนายก.อบต. เดินทางไปวัด เก่าบ่อ ก็เลยไม่ได้เข้าร่วมประชุมกับท่านสมาชิก    แต่ก็ แจ้งวงเงินให้กับท่านสมาชิกได้พิจารณาโครงการ
     		
(นายสมาน  ต้นจันทร์) 		ผมขอสอบถามครับเนื่องจากผมเป็นหัวหน้า ชุดจิตอาสาในจังหวัด  ผมสังเกตว่ามี
  กำนัน ต.ปลาค้าว		งบประมาณเกี่ยวกับกิจกรรมจิตอาสาถ้าผมทำเรื่องมาของบประมาณจะทำได้หรือไม่
						ส่วนเรื่องที่สอง คือบ่อบาดาลที่สอบถามมา จาก ธนารักษ์

(นายเจริญ  ทองจันทร์)   		เรื่องโครงการจิตอาสาก็สามารถทำได้ ครับ  ส่วนเรื่องบ่อบาดาลที่ ธนารักษ์แจ้ง	 มา
       ปลัด อบต. 	 	ผมก็ยังไม่ทราบรายละเอียดเท่าไหร่ตอนนี้ยังประสานงานกันอยู่ครับ

(นายภัสกร  โพธิชาติ)		เรียนประธานสภาฯ สมาชิกสภาฯ และคณะผู้บริหารทุกท่านครับ ผมขอนำเรียน
     ผญบ.ม 11		เกี่ยวกับเรื่องซ่อมไฟฟ้า ม.11 ตอนนี้ ยังไม่ได้รับการซ่อมแซมเลย ขอความอนุเคราะห์ด้วยครับ

 (นางสาวปรียานุช  ดำมา)			มีสมาชิกฯ ท่านใดจะเสนอความคิดเห็นอะไรอีกหรือไม่ ถ้าไม่มีดิฉันขอปิดการประชุม
       ประธานสภา ฯ			สภาฯ สมัยสามัญ สมัยที่ 3  ประจำปี พ.ศ. 2567  ไว้เพียงเท่านี้ ขอปิดการประชุมค่ะ		

เลิกประชุมเวลา   12.00  น.					

(ลงชื่อ)	   			ผู้จดรายงานการประชุม
					  (นายเจริญ   ทองจันทร์)
			           ตำแหน่ง  เลขานุการสภาองค์การบริหารส่วนตำบลปลาค้าว




คณะกรรมการตรวจรายงานการประชุม ได้ทำการตรวจรายงานการประชุมสภาองค์การบริหารส่วนตำบล     ปลาค้าว อำเภอเมือง จังหวัดอำนาจเจริญ สมัยสามัญ สมัยที่ 3 ประจำปี พ.ศ. 2567 ได้ตรวจถูกต้องแล้ว เมื่อวันที่     7  สิงหาคม พ.ศ. 2567  	

(ลงชื่อ)	     			ประธานกรรมการตรวจรายงานการประชุม
					(นายชีวธันย์  เสนคราม )
				     ตำแหน่ง สมาชิกสภาองค์การบริหารส่วนตำบลปลาค้าว หมู่ที่ 3

(ลงชื่อ)	   		          กรรมการตรวจรายงานการประชุม
					 (นายสถาน มณีสาย )
			               ตำแหน่ง สมาชิกสภาองค์การบริหารส่วนตำบลปลาค้าว หมู่ที่ 4


(ลงชื่อ)	  			กรรมการตรวจรายงานการประชุม
					 (นายเสน่ห์  จันทร์อ่อน)
			               ตำแหน่ง สมาชิกสภาองค์การบริหารส่วนตำบลปลาค้าว หมู่ที่ 5
					              
                                           
สภาองค์การบริหารส่วนตำบลปลาค้าว ได้มีมติรับรองรายงานการประชุมสภาองค์การบริหารส่วนตำบลปลาค้าว สมัยสามัญ สมัยที่ 2 ประจำปี 2567  เมื่อวันที่ 10  มิถุนายน 2567  ในการประชุมสภาองค์การบริหารส่วนตำบลปลาค้าว สมัยสามัญ สมัยที่ 3 ประจำปี พ.ศ. 2567  เมื่อวันที่ 6 สิงหาคม  2567


(ลงชื่อ)	                               ผู้รับรองรายงานการประชุม
					(นางสาวปรียานุช   ดำมา)
			            ตำแหน่ง  ประธานสภาองค์การบริหารส่วนตำบลปลาค้าว
	




